L’última animació lectora d’octubre, a Burjassot, anima els xiquets a llegir en veu alta
2025-07-24

La Biblioteca Infantil de Burjassot tancarà el seu intens mes d’octubre d’activitats amb una nova vesprada d’animació lectora en la qual es donarà l’oportunitat als xicotets usuaris d’aquest servei municipal, de començar a llegir en veu alta.

Amb l’objectiu que coneguen de forma natural el món de la lectura, ajudar-los a millorar la seua pronunciació o entonació i a parlar en públic, l’activitat tindrà lloc el dijous 27 d’octubre a les 18 hores.

L’activitat estarà totalment adaptada a les edats dels seus participants, ja que la tècnic encarregada de la seua realització, escollirà els llibres que es llegiran tenint en compte l’edat dels mateixos.

Un final de mes d’allò més divertit per a la Biblioteca Infantil que, a més, amb aquesta activitat, també farà que els seus usuaris coneguen nous autors i les seues obres.